Seglingsligan 2018 etapp två - Esbo Segelförening
Seglingsligan 2018 etapp två
Suomen Purjehdusliiga jatkuu 21. – 22. heinäkuuta Vaasassa. Avausosakilpailu purjehdittiin Maarianhaminassa noin kuukausi sitten ja tuolloin voittoon purjehti hieman yllättäen Wasa Segelförening, WSF, joka jätti kotivesillään purjehtineen Åländska Segelsällskapetin toiseksi. Kumpikin seura lähtee ehdottomien suosikkien joukossa myös Vaasan kilpailuun.
Johan Neovius WSF:stä pitää kotikilpailua hienona mahdollisuutena ja seura lähtee purjehtimaan hyvällä fiiliksellä.
– Nyt jos koskaan pitäisi olla itseluottamus korkealla. Emme ota turhia paineita, vaan yritämme kääntää avausosakilpailun tuloksen voimavaraksi, Neovius sanoo.
Hän pitää Vaasan olosuhteita niin oikukkaina, että ne voivat kääntää tilanteita radikaalisti. Kotikenttäedun merkitystä Neovius ei pidä valtavan merkittävänä.
– Sen verran kovia purjehtijoita on kilpailijaseuroissa, että he osaavat lukea tuulet nopeasti, kertoo Neovius.
Vaasan kilpailumiljöötä hän pitää erinomaisesti Purjehdusliigaan sopivana. Neovius kuvailee purjehdusaluetta stadionin tapaiseksi. Veneet näkyvät hyvin rannasta ja vesistön ympärillä on metsää ja kerrostaloja. Viikonlopuksi luvattu kevyt purjehdussää lisää Neoviuksen mukaan olosuhteiden haasteellisuutta entisestään.
WSF lähtee kotikisaansa yhdellä kokoonpanomuutoksella. Maarianhaminan voittajajoukkueessa ollut nuori purjehtija, Victor Bergström, jää pois. Hänen tilalleen tulee toinen nuori purjehtija, Hedda Stolpe.
– Hedda on nuori ja todella aktiivinen naispurjehtija, joka on purjehtinut varmasti eniten meistä viime vuodet merimaileissa mitattuna, Neovius kertoo.
WSF lähtee luottavaisena taistelemaan kotikilpailunsa voitosta, mutta toinenkin suosikki Neoviuksella on.
– Voitto saisi jäädä Vaasaan. Jos me emme voita, niin toivottavasti Vaasan Merenkyntäjät voittaa kilpailun, sanoo Neovius.
Nuoret purjehtijat
Kuun lopulla 27. – 29. heinäkuuta purjehditaan ensimmäinen Youth Sailing Champions League -kilpailu. Purjehduspaikkana toimii Saksan Travemunde. Suomen värejä odotetussa kilpailussa edustavat Nyländska Jaktklubben ja Esbo Segelförening. Kilpailu purjehditaan perinteikkään Travemünder Wochen yhteydessä. Purjehtijoiden ikähaitari kilpailussa on 16 – 23 vuotta.
Vaasan osakilpailun seurat
Esbo Segelförening -nuorten joukkue
Nyländska Jaktklubben -nuorten joukkue
Åländska Segelsällskapet -nuorten joukkue
Paras seura saa pääpalkinnokseen käyttöönsä oman kisaveneen Nord Stream Race -avomeripurjehduskilpailuun 2019.
Sarjan kokonaistilanne: (Päivitetään kilpailun jälkeen tälle vuodelle) https://finnishleague2017.sapsailing.com/gwt/Home.html#/series/:seriesId=180d0b0a-4915-4584-9dfe-88b25cc16faf
Liitteenä julkaisuvapaita kuvia. Kuvaajatieto mainittava: Aivo Kallas
Lisätietoa antaa: Gedi Lindahl, Suomen Purjehdusliigan projektipäällikkö: 050 523 1852, Den här e-postadressen skyddas mot spambots. Du måste tillåta JavaScript för att se den.
Onsdagsseglingarna kör igång 3.6
Seglingskurs D1 och D2 ordnas i juni
Guide för självbesikting 2020 p.g.a. Covid-19
Virtuella Onsdagsseglingar
Restaurang Paven öppnar 1.5